钦定古今图书集成/历象汇编/庶征典/第173卷 > 《管窥辑要》 > 隋
## 钦定古今图书集成/历象汇编/庶征典/第173卷 > 《管窥辑要》 > 隋

====文帝开皇十二年繁昌县云中坠二物如羊====按：《隋书文帝本纪》，不载。　按《五行志》：“开皇十二年六
月，繁昌杨悦见云中二物，如羝羊黄色，大如新生犬，
𩰚而坠。悦获其一，数旬失所在。”近羊祸也。《洪范五行
传》曰：“君不明，逆火政之所致也。”状如新生犬者，羔类
也。云体掩蔽，邪佞之象。羊，国姓；羔，羊子也。皇太子勇
既升储贰，晋王阴毁而被废黜。二羔𩰚，一羔坠之应
也。

### 恭帝义宁二年羊生羔无尾羊无头不死

按《隋书。恭帝本纪》。不载。　按《五行志》。义宁二年。麟游
太守司马武献羊羔。生而无尾。时议者以为杨氏子
孙无后之象。是岁炀帝被杀于江都。恭帝逊位。
按《唐书五行志》。“义宁二年三月丙辰。麟游县有羔。生
而无尾。是月乙丑，太原献羖羊。无头而不死。”